Návrh na odvolanie vedúcej služobného úradu Ministerstva financií Slovenskej republiky a vymenovanie vedúceho služobného úradu Ministerstva financií Slovenskej republiky
Ing. Jana Červenáková požiadala o odvolanie z funkcie vedúcej úradu Ministerstva financií SR. Podľa ustanovenia § 10 ods. 2 zákona č. 312/2001 Z. z. vedúceho úradu odvoláva vláda na návrh príslušného ministra. 
V nadväznosti na uvedené predkladám vláde návrh na odvolanie vedúcej služobného úradu Ministerstva financií Slovenskej republiky. 
Podľa § 10 ods. 2 zákona č. 312/2001 Z. z. o štátnej službe a o zmene a doplnení niektorých zákonov navrhujem vymenovať Ing. Jaroslava Miklu do funkcie vedúceho služobného úradu Ministerstva financií Slovenskej republiky.
Súčasne navrhujem, aby vláda zobrala na vedomie vzdanie sa Ing. Jany Červenákovej  funkcie člena Dozornej rady Exportno-importnej banky Slovenskej republiky a predkladám návrh na vymenovanie Ing. Jaroslava Miklu za člena Dozornej rady Exportno-importnej banky Slovenskej republiky.

 

